Annonce

Det er populært at rejse mod sydøst - nærmere bestemt Thailand - når det danske vinterkulde med sne, sjap og frostgrader bliver for træls.

Marked, Street Food, Bispetorv

Men hvis pengepungen ikke er til en langfart med AirAsia eller Thai Airways, så må Østen jo komme hertil, og det sker anden weekend i juni, når Asian Culture Festival slår sig ned på Bispetorvet i Aarhus helt præcist 10. og 11. juni.

I de sidste dage af 2015 var det Aarhus Street Food, der benyttede sig af lokationen, mens Aarhus generelt også er beriget af madfestivaler af Kødbyens Mad og Marked, som har haft huse både under Kulbroen og inden for i varmen på Godsbanen, og den store event af slagsen - FoodFestival - traditionelt hører til på Tangkrogen.

Det nyeste skud på festival-stammen Asian Culture Festival har sine rødder i Aalborg, hvor 19.000 nordjyder sidste år slog et smut forbi Gammeltorv for at spise med pinde og smage sig igennem gadekøkkener fra Vietnam, Kina, Filippinerne, Japan, Pakistan, Bangladesh, Nepal, India, Korea og Thailand. Derudover byder festivalen traditionen tro også på et indblik i tilberedning af sushi, den antikke japanske papirfoldekunst Origami, 'tò he' der er fremstilling af figurer i spiselig rismel samt asiatisk musik og dans.

Det er fjerde sæson, som Asian Culture Festival bevæger sig ind i, og for første gang foregår aktiviteterne også uden for Aalborg. Udover Aarhus besøger festivalen i juni også København, Aalborg og Odense.

»Festivalen er vokset år for år både i popularitet og omfang. Jeg kan godt lide ideen om, at folk fra hele landet kan komme og nyde den asiatiske kultur samtidig med, at de støtter en god sag. Mange danskere er fascineret af Asien og den asiatiske kultur og ikke mindst af maden. Jeg vil også gerne skabe nogle gunstige rammer for brobygning mellem danskere og asiater og fremme asiaters integration i det danske samfund. Der vil være noget for alle sanser, og vi glæder os rigtig meget til at tilbyde Aalborg, Odense, Aarhus og København 'en god bid af Asien',« fortæller festivalens initiativtager Puk Cao Thanh H